**Cum să cer**

*Stefania Vasile*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum să cer unui nor să nu plouă când vrea?

Când din iad pe pământ focul gheenei ardea?

Las' să plouă cu îngeri, cu credință și sfinți

Să-i alunge pe diavoli cu-ale lor rugi fierbinți!

Cum să spun unui soare: "strălucești două zile!"

Când există o noapte cu dorințe debile?

E o noapte ce luptă să cuprindă pământul

Din tartar până-n eden, fără frică de Sfântul!

Cum să cer unei frunze ca să stea nemișcată

Când există un vânt ce dorește să bată?

Acest vânt care suflă și strecoară o lume

Prin stihii zgomotoase prăvălind mări cu spume!

Nu pot cere ca timpul dintr-o dată să stea

Cât există clepsidra și nisipul din ea!

El va curge spre hăul care duce departe

Șerpuind, sapă drumul printre clipe deșarte.

Cum să cer să trăiască veșnicia, un om,

Când el are o moarte-n fiecare atom

Ce pândește în taină să primească tribut

Ca pedeapsă supremă pentru tot ce-a făcut?!

Am cerut doar atât: o iubire de sine

Că în suflet de-o ai, o împarți și cu mine!

Dar tu omule vezi, mi-ai băgat pumnu-n gură

Că uitasem deja că există și ură!